Καλημέρα.
Το χέρι μου. Γαμώτο μου.
Ας ακούσουμε λίγη μουσική κάντρι.
Εσύ τι μουσική ακούς;
-Ροκ. -Ναι;
-Όπως; -Απ' τη δεκαετία του '70.
Μ' αρέσει και η δεκαετία του '80.
Σ' εσένα αρέσει το "Senorita" και τέτοια.
Εγώ γεννήθηκα το '97.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Όταν υπογράφεις με τη Ferrari,
φτάνεις στο αποκορύφωμα.
Είμαι ο Σεμπάστιαν Φέτελ.
Οδηγώ για τη Scuderia Ferrari.
Η Ferrari είναι θρυλική μάρκα.
Συμμετείχε ανέκαθεν στον μηχανοκίνητο αθλητισμό.
Στην πίστα ο Αλμπέρτο Ασκάρι με Ferrari.
Η Ferrari έχει περισσότερες νίκες και παγκόσμια πρωταθλήματα
από κάθε άλλη ομάδα.
Οι πιλότοι γίνονται θρύλοι
όταν κερδίζουν με τη Ferrari.
Ο Μίκαελ Σουμάχερ,
ο επτά φορές παγκόσμιος πρωταθλητής της F1.
Ο Μίκαελ ήταν ο ήρωάς μου όταν ήμουν παιδί.
Κέρδιζε με τη Ferrari,
ήταν Γερμανός πιλότος,
ερχόταν να μας δει στην πίστα καρτ,
αναπτύξαμε μια σχέση.
Πάντα κέρδιζε με το κόκκινο μονοθέσιο.
Αυτό θέλω να καταφέρω.
Γι' αυτό είμαι εδώ.
Ο Σεμπάστιαν κέρδισε τέσσερα πρωταθλήματα με τη Red Bull.
Όμως, η μετακίνησή του στη Ferrari συνέπεσε με την άνοδο της Mercedes.
Πολλά μπράβο στον Λιούις Χάμιλτον, τον πέντε φορές παγκόσμιο πρωταθλητή.
Ο Σεμπάστιαν δεν έχει πάρει ακόμα παγκόσμιο πρωτάθλημα με τη Ferrari.
Ακόμα πασχίζω για την κορυφή.
Αυτό μου δίνει ώθηση.
Ακόμα το παλεύουμε και το πιστεύουμε.
ΣΤΑ ΚΟΚΚΙΝΑ
ΟΣΤΙΝ, ΗΠΑ
Καλώς ήρθατε στο Όστιν του Τέξας,
λίγο πριν το αμερικανικό Γκραν Πρι,
σ' αυτό το σιρκουί των 5,5 χιλιομέτρων.
Είμαι πολύ περήφανος που οδηγώ το κόκκινο μονοθέσιο.
Το ίδιο ισχύει για όλους στην ομάδα.
Το πάθος που υπάρχει για το όνομα
είναι αυτό που συντηρεί τον μύθο.
Μένουν μόνο τρεις αγώνες,
κι ο τίτλος μπορεί να κριθεί αυτό το τριήμερο,
αν ο Λιούις Χάμιλτον συγκεντρώσει τέσσερις βαθμούς
στον αγώνα των 56 γύρων της Κυριακής.
Το 2019 ήταν η ευκαιρία του Σεμπάστιαν να ισοφαρίσει τον Λιούις
στα πέντε πρωταθλήματα.
Τα πράγματα δεν έχουν εξελιχθεί όπως θα περίμενε.
Και ο Σεμπάστιαν δεν έχει να ανταγωνιστεί μόνο τη Mercedes τώρα.
Ο Σεμπάστιαν τώρα έχει δυσκολίες και μέσα στην ομάδα του.
Ξύπνησα στις 5:50 σήμερα το πρωί.
-Τι ώρα πήγες για ύπνο; -Στις δέκα.
Η μεγάλη είδηση είναι
ότι ο Σαρλ Λεκλέρκ θα πάει στη Ferrari την ερχόμενη σεζόν,
ο δεύτερος νεότερος πιλότος της Ferrari στην ιστορία.
Είμαι ο Σαρλ Λεκλέρκ
και οδηγώ για τη Scuderia Ferrari στην F1.
Καλημέρα.
Ήρθα λίγο νωρίς.
Μεγαλώνοντας, μόνο μία ομάδα με ενδιέφερε,
η Ferrari.
Κάθε φορά που τρέχω σε Γκραν Πρι νιώθω ξεχωριστά.
Είναι αυτό που ονειρευόμουν.
-Πώς είσαι; -Καλά, εσύ;
Κοιμήθηκες καλά;
Πολύ καλά.
Ξύπνησα πολύ νωρίς, αλλά κοιμήθηκα καλά.
Έτοιμος για σήμερα.
Η Ferrari ήταν ανέκαθεν θρύλος,
και πρέπει να φροντίσουμε να επιβιώσει αυτός ο θρύλος.
Η πρόθεση της ομάδας είναι να δείξει μια νικηφόρα πλευρά.
Η Ferrari δεν συνηθίζει να επιλέγει νεαρούς οδηγούς.
Μετά από μια δεκαετία χωρίς επιτυχίες στο πρωτάθλημα,
το να δοκιμάσουν κάτι διαφορετικό
μπορεί να ωφελήσει.
Είναι καλό δίδυμο, νομίζω, ένας έμπειρος κι ένας γρήγορος πρωτάρης.
Είναι καλό ως σημείο αναφοράς και για τον Σεμπ.
Τι τραγουδάς;
Φτάνεις πολύ ψηλά.
Είναι οι Offspring, από τότε που ήμουν στην ηλικία σου.
Είναι πανκ ροκ.
Όχι;
Προσπαθώ να ακούσω.
Είμαστε σε διαφορετικά στάδια στην καριέρα μας.
Εκείνος είναι πολύ νέος, εγώ... όχι τόσο,
αλλά ούτε και πολύ μεγάλος, αλλά θεωρούμαι μεγαλύτερος ή πιο έμπειρος.
Δεν ξέρω τη μουσική απ' το '90.
Ξέρω καλύτερα τη δεκαετία του '80, παρά του '90.
Δίνουμε μάχες στην πίστα,
αλλά, εκτός πίστας, θα ήμουν απογοητευμένος
αν επικρατούσε αρνητικό κλίμα.
Του αρέσει πολύ. Κάθε πρωί μου λέει "Μάρσαρε λίγο, φίλε".
Ωραίο παρκάρισμα, Σεμπ.
Απίστευτο!
Οι οπαδοί της Ferrari είναι τρελοί, πολύ παθιασμένοι.
Αυτό δεν το βλέπεις πουθενά αλλού,
τέτοιο πάθος για μια ομάδα.
Χειροκροτήστε τους Σεμπάστιαν Φέτελ και Σαρλ Λεκλέρκ.
Σαρλ, έχεις αρχίσει να αποκτάς πολλούς οπαδούς παγκοσμίως.
Υπάρχει μεγάλη διαφορά από πέρυσι για μένα,
αλλά αυτό συμβαίνει όταν οδηγείς για τη Ferrari.
Έχουμε τέλειους οπαδούς, είναι φοβερό που είμαι στην ομάδα,
ζω το όνειρό μου.
Θα βάλουμε τα δυνατά μας το τριήμερο.
Κυρίες και κύριοι, ο Σαρλ Λεκλέρκ!
Οι πιλότοι της Ferrari αντιμετώπισαν διάφορα το 2019.
Υπήρχαν τριβές, υπήρχαν δυσκολίες.
Όταν ήρθα στη Ferrari,
ο Ματία μού το έκανε σαφές ότι ο Σεμπ ήταν ο νούμερο ένα
κι εγώ ο νούμερο δύο,
και το καταλαβαίνω απόλυτα.
Παρ' όλα αυτά, ο Σαρλ ήταν γρήγορος απ' την αρχή.
ΔΥΟ ΜΗΝΕΣ ΝΩΡΙΤΕΡΑ
Αγαπητοί, συγκεντρωθήκαμε εδώ σήμερα
για το ιταλικό Γκραν Πρι στον Ναό της Ταχύτητας.
Στην πρώτη θέση εκκίνησης, ο Σαρλ Λεκλέρκ.
Ο Χάμιλτον κι ο Μπότας συναγωνίζονται για τη θέση.
Ο Λεκλέρκ μπαίνει στο πρώτο σικέιν με διαφορά εκατοστών.
Στην Ιταλία, η Μόντσα ήταν μια τρέλα.
Όλη η χώρα μάς υποστήριζε.
Είναι η πρώτη στιγμή στην καριέρα μου που ένιωσα τόση πίεση.
Σκεφτόμουν ένα μόνο πράγμα, να κερδίσω.
Έχουμε να δούμε νίκη της Ferrari στη Μόντσα από το 2010.
Η Μόντσα είναι πολύ ξεχωριστό Γκραν Πρι, μπροστά στους οπαδούς μας.
Νιώθεις την πίεση να σε βαραίνει.
Ο στόχος είναι ένας.
Ο Λεκλέρκ κι ο Φέτελ πιέζονται
να πετύχουν κάτι ξεχωριστό για τους οπαδούς της Ferrari.
Χρόνος τελευταίου γύρου, 1:24,9.
Ελήφθη.
Είναι ο Σεμπάστιαν Φέτελ και έκανε τετ α κε.
Επανέρχεται στην πίστα την ώρα που περνά ο Λανς Στρολ.
Ξαναμπήκε στην πίστα σαν ηλίθιος.
Έχω ζημιά.
Μπροστά αριστερά.
Φαίνεται η ανησυχία στα πρόσωπα.
Το ιταλικό Γκραν Πρι για τον Φέτελ πήγε από μέτρια άσχημα και, τελικά, άθλια.
Ο Φέτελ σαν να άνοιξε τον δρόμο
για να επιτεθεί η Mercedes στον Σαρλ Λεκλέρκ.
Επιχειρεί ξανά ο Χάμιλτον.
Ωραία έξοδος απ' το σικέιν.
Περνούν την Curva Grande.
Ο Λεκλέρκ είναι στην εσωτερική, ο Χάμιλτον φεύγει στο χαλίκι.
Και τους ακούτε να ζητωκραυγάζουν στη Μόντσα.
Οι οπαδοί της Ferrari ξετρελάθηκαν.
Η Mercedes τα έδωσε όλα σήμερα.
Ο Σαρλ Λεκλέρκ το χειρίστηκε θαυμάσια.
Κέρδισε στο Σπα, κερδίζει στη Μόντσα!
Ναι!
Ο Σαρλ Λεκλέρκ είναι ο νικητής του ιταλικού Γκραν Πρι του 2019.
Τι έχετε να πείτε γι' αυτό;
Όχι, δεν ονειρεύεσαι.
Μόλις κέρδισες το ιταλικό Γκραν Πρι, φορώντας την περιβόητη κόκκινη φόρμα.
Ναι, γαμώτο!
Στη 13η θέση.
Εντάξει, ελήφθη.
Μόνος μου βγήκα εκτός στην αρχή.
Λυπάμαι γι' αυτό.
Ferrari!
Η νίκη εδώ είναι δέκα φορές πιο έντονη συναισθηματικά από οπουδήποτε αλλού.
Χάρη σε όλους εσάς. Δεν έχω λόγια.
Σεμπάστιαν, ήταν απ' τις δύσκολες μέρες.
Όχι ιδιαίτερα καλή, όχι.
Ήταν σκέτη τρέλα όλος αυτός ο κόσμος.
Ίσως η καλύτερη μέρα της ζωής μου.
Η Μόντσα ήταν απογοήτευση για τον Σεμπ,
γιατί όταν κάνεις ένα λάθος, και ήταν δικό του λάθος,
πάντα απογοητεύεσαι.
Σαφώς και υπάρχει μια αντιπαλότητα μεταξύ ομόσταβλων.
Ο Σεμπ είναι ο πρώτος που θες να νικήσεις,
γιατί, ουσιαστικά,
είναι ο μόνος στη γραμμή εκκίνησης με το ίδιο μονοθέσιο.
Αν ο Σεμπ νόμιζε
πως θα ήταν το παραδοσιακό αφήγημα του αφέντη και του βοηθού,
τον περίμενε μεγάλη έκπληξη.
Βλέποντας πόσο γρήγορα εξελίχθηκε ο Λεκλέρκ στην πρώτη του σεζόν,
υπάρχει τεράστια προοπτική για πανηγυρισμούς.
ΜΑΡΙΝΑ ΜΠΕΪ, ΣΙΓΚΑΠΟΥΡΗ
Κοιτάξτε εδώ. Ο Σαρλ Λεκλέρκ ταχύτατος μπροστά.
Είναι ασυγκράτητος.
Σαρλ, μπες στα pit τώρα.
Η Ferrari έβαλε τον Λεκλέρκ στα pit.
Αυτό θα δώσει πλεονέκτημα στον Φέτελ.
Γρήγορος στα pit ο Λεκλέρκ.
Μπορεί να βγει μπροστά απ' τον ομόσταβλό του;
Ο Φέτελ βγαίνει απ' τα pit.
Θα βγει μπροστά απ' τον Λεκλέρκ.
Και το κάνει!
Τι διάολο;
Σαρλ, ήταν ό,τι καλύτερο μπορούσαμε.
Για να είμαι ειλικρινής, δεν το καταλαβαίνω καθόλου.
Στην πρώτη θέση, ο Φέτελ είναι πρώτος απ' τις Ferrari.
Ο Φέτελ παίρνει την καρό σημαία
και κερδίζει το Γκραν Πρι της Σιγκαπούρης.
Συζητήθηκε αυτό το σενάριο πριν τον αγώνα;
Όχι.
ΣΟΤΣΙ, ΡΩΣΙΑ
Ο Λεκλέρκ προηγείται.
Ο Φέτελ βγαίνει στη δεξιά πλευρά
και περνά μπροστά.
Ο Λεκλέρκ θα έχει αγανακτήσει.
Για να καταλάβω, η κατάσταση ήταν ξεκάθαρη, έτσι;
Ο Σεμπάστιαν θα σ' αφήσει να περάσεις στον επόμενο γύρο.
Άφησε τον Σαρλ να περάσει.
Άνοιξε τη διαφορά για δύο γύρους.
Λοιπόν;
Σεμπάστιαν, άσε τον Σαρλ να περάσει.
Πες του να πλησιάσει.
Με βάλατε πίσω και το σεβάστηκα,
τώρα ζορίζομαι να μειώσω τη διαφορά.
Θα μιλήσουμε μετά.
Όλοι οι παγκόσμιοι πρωταθλητές είναι αδίστακτοι.
Έχουν την ικανότητα
να πάρουν μια δύσκολη απόφαση όταν χρειαστεί.
Ο Άιρτον Σένα είχε πει
"Αν δεν επιχειρείς στο άνοιγμα,
δεν είσαι οδηγός αγώνων πια".
Για τον Σεμπάστιαν, το άνοιγμα δεν είναι κάτι απτό.
Είναι η αδυναμία, το τρωτό σημείο του αντιπάλου σου,
και το εκμεταλλεύεσαι, πάση θυσία.
Ο Σαρλ το δουλεύει, θεωρώ.
Περιμένει την κατάλληλη στιγμή.
ΟΣΤΙΝ, ΗΠΑ
Γεια σας. Λοιπόν, δυο θεματάκια.
Σεμπ εναντίον Σαρλ,
είχε πάλι εκτενές άρθρο η Gazzetta,
που έλεγε ότι έχετε κόντρα,
αλλά νομίζω πως θέλουν απλώς να γεμίζουν στήλες.
Εμείς ξέρουμε ότι αγαπιέστε, οπότε να το λέτε στον κόσμο.
Μπορείτε και να φιλιέστε περιστασιακά.
Δεν θα έφτανα εκεί.
Θα πιαστούμε χέρι χέρι.
Καλά!
Εντάξει.
ΣΑΒΒΑΤΟ ΕΛΕΥΘΕΡΑ ΔΟΚΙΜΑΣΤΙΚΑ
Θα δούμε τους πιλότους να πιέζουν σήμερα.
Ο Σαρλ Λεκλέρκ είναι, πιθανώς, αυτός
που θα εκκινήσει πρώτος αργότερα σήμερα.
Αύξησε τη διαφορά απ' τον Μάγκνουσεν μπροστά.
Και πίεσε για την τελευταία στροφή, πίεσε.
Έχει πρόβλημα ο κινητήρας.
Ενεργοποίησε τον περιοριστή ταχύτητας.
Ακινητοποίησε το μονοθέσιο.
Ο Λεκλέρκ εγκαταλείπει την πίστα με τη Ferrari.
Κινητήρας εκτός λειτουργίας.
-Θα βγω απ' το μονοθέσιο. -Ελήφθη.
Έλαβε τέλος η περίοδος ελεύθερων δοκιμών για τον Σαρλ Λεκλέρκ.
Θα είναι δύσκολο το δίωρο μέχρι τις κατατακτήριες.
Δεν έχεις χρόνο να αναλύσεις. Πρέπει να αντιδράσεις.
Το μονοθέσιο πρέπει να 'ναι έτοιμο για τις κατατακτήριες.
Δύο ώρες είναι πολύ λίγος χρόνος για αλλαγή μονάδας ισχύος.
Βγαίνει ακόμα καπνός από την εισαγωγή αέρα.
Πάρα πολλή ζέστη.
-Ξέρεις ότι χάσαμε λάδια. -Τι;
Τι συμβαίνει;
Κάτι έπαθε ο κινητήρας του.
Το φτιάχνουμε.
Το μονοθέσιο του Λεκλέρκ είναι έτοιμο,
τα πήγαν πολύ καλά στη Ferrari
με τη νέα μονάδα ισχύος.
Έβαλαν έναν παλιότερο, χρησιμοποιημένο κινητήρα.
Λυπάμαι γι' αυτό που έπαθε ο Σαρλ.
Να είστε σε εγρήγορση. Θα 'ναι δύσκολα το απόγευμα.
Ας το απολαύσουμε. Είναι μέρα κατατακτήριων.
Θα θέλαμε ένα καλό αποτέλεσμα.
ΣΑΒΒΑΤΟ ΚΑΤΑΤΑΚΤΗΡΙΕΣ ΔΟΚΙΜΕΣ
Είναι οι κατατακτήριες δοκιμές εδώ στο Όστιν,
για το 59ο Γκραν Πρι του Παγκοσμίου Πρωταθλήματος στις ΗΠΑ.
Είναι η ίδια ιστορία. Ποιος θα είναι ταχύτερος;
Ο Σεμπάστιαν Φέτελ κάνει έναν ταχύτατο γύρο.
Ο Σαρλ, τρία δεύτερα πίσω, πλησιάζει.
Ο Σεμπάστιαν προηγείται.
Η διαφορά στα 3,198.
Μπορείς να πας πιο γρήγορα;
Ελήφθη, ναι.
Έχει ανάψει φωτιές προς το παρόν ο Σεμπάστιαν Φέτελ,
ξεπερνά τα 300 χλμ. την ώρα.
ΚΟΚΠΙΤ ΛΕΚΛΕΡΚ / SCUDERIA FERRARI
Πες μου αν μπορείς πιο γρήγορα.
Ερώτηση.
Δεν νομίζω πως μπορώ.
Ελήφθη, κατανοητό.
Θα σου πω ποιος δεν πάει καλά.
Ο Σαρλ Λεκλέρκ,
που προσπαθεί να ελέγξει το μονοθέσιο.
Περνά τη γραμμή ο Σεμπάστιαν Φέτελ.
Κάνει τον καλύτερό του χρόνο με 24,6.
Ποια είναι η θέση; Είναι δεύτερος.
Ωραία, παιδιά.
Μπράβο. Σας ευχαριστώ όλους.
Σας ευχαριστώ όλους.
Ο Σαρλ Λεκλέρκ παραμένει τέταρτος.
Τέταρτη θέση.
Έχασα πολύ στις ευθείες.
Τέλος πάντων, τέταρτος.
Παρακαλώ υποδεχθείτε θερμά τον Σεμπάστιαν Φέτελ.
Μ' αρέσει η Αμερική, να πάρει.
Στη Γερμανία
βγαίνεις δεύτερος και λένε "Τι πρόβλημα είχες; Τι συμβαίνει;"
Πρέπει να δικαιολογούμαι διαρκώς.
Πάμε μερικούς αγώνες πίσω, στη Σιγκαπούρη.
Η νίκη αυτή σε έκανε τον τρίτο σε νίκες πιλότο
για τη Scuderia Ferrari.
Πρώτοι δύο, ο Μίκαελ και...;
Μίκαελ και Νίκι.
-Ο Νίκι; -Ναι.
-Καθόλου άσχημα ονόματα. -Κάθε άλλο.
Εγώ δεν...
Λατρεύω το άθλημα αυτό. Και το κομμάτι των στατιστικών.
Με φαντάζομαι να 'μαι σε μια πολυθρόνα,
χοντρός και γέρος,
και να λέω στα παιδιά μου "Κοιτάξτε αυτά τα στατιστικά".
ΚΥΡΙΑΚΗ Ο ΑΓΩΝΑΣ
Είναι το αμερικανικό Γκραν Πρι
στο Σιρκουί της Αμερικής.
Ο Λιούις Χάμιλτον μπορεί να κλειδώσει το έκτο πρωτάθλημα,
αν φέρει καλό αποτέλεσμα.
Τι λέει, αδερφέ; Συγχαρητήρια.
Είσαι καλά;
Κυριαρχεί ηρεμία, περιέργως, μέχρι στιγμής στη Ferrari.
Δεν είναι στην πρώτη θέση,
μα ο Φέτελ είναι στην πρώτη σειρά
και ο Σαρλ Λεκλέρκ στη δεύτερη.
Ο αγώνας θα έχει ενδιαφέρον.
Ξέρουμε πως θα 'ναι δύσκολο. Οι αντίπαλοί μας είναι δυνατοί.
Είναι πολύ δυνατοί.
Αλλά, επειδή είμαστε η Ferrari, πιστεύω πως δεν υπάρχουν όρια.
Ο Λεκλέρκ έκανε δυναμικό ξεκίνημα φέτος
και ο Φέτελ ίσως ένιωσε έξω απ' τα νερά του για λίγο.
-Καλό αγώνα. -Ευχαριστώ.
Η Ferrari περνά μια διαδικασία ανασυγκρότησης.
Όταν, όμως, ανταγωνίζεσαι μια ομάδα σαν τη Mercedes,
γίνεται οι πιλότοι σου να 'ναι σε πόλεμο,
χωρίς να διατρέχεις τον κίνδυνο να καταρρεύσεις;
Ο Σεμπάστιαν Φέτελ θεωρεί αξιωματικό του δικαίωμα τη θέση του
ως το νούμερο ένα.
"Αποκλείεται να αφήσω τη θέση
στον πρωτάρη ομόσταβλό μου",
που πολλοί τον βλέπουν ως το μέλλον της Ferrari.
Απογειωνόμαστε στο Τέξας.
Καλή εκκίνηση απ' τον Φέτελ, μα ο Φερστάπεν πήγε καλύτερα.
Ο Φερστάπεν είναι ήδη ρόδα με ρόδα με τον Φέτελ.
Ο Φερστάπεν τον πέρασε.
Ο Χάμιλτον τον πέρασε και ανέβηκε στην τέταρτη θέση.
Ακούτε τις ζητωκραυγές του πλήθους,
που τους άρεσε αυτό, και πάρα πολύ μάλιστα.
Έχω ζημιά.
Δεν ξέρω πού.
Δεν έκανα κάτι, αλλά έχω μεγάλη υποστροφή.
Τι συνέβη στον Σεμπάστιαν Φέτελ;
Έχει κάποιο πρόβλημα;
Και στην εσωτερική, ο Σαρλ Λεκλέρκ περνά κι αυτός τον ομόσταβλό του.
Ο Φέτελ δεν χάρηκε μ' αυτό.
Επιτίθεται στον Λεκλέρκ.
Ο Σαρλ μένει μπροστά
και ξεφεύγει.
Τον προσπέρασε.
Έχει μπλοκάρισμα.
Ο Φέτελ πιέζει στα όρια.
Υπάρχει πρόβλημα, παιδιά.
Ο Ντάνιελ Ρικιάρντο πιέζει τον Σεμπάστιαν Φέτελ.
Κάτι έχει σπάσει.
Ο Φέτελ επιτίθεται στον Ντάνιελ Ρικιάρντο.
-Για δείτε! -Τι συνέβη;
Ο Σεμπάστιαν Φέτελ έχει σοβαρό πρόβλημα.
Κατέρρευσε η ανάρτηση.
Ναι, κατέρρευσε.
Κάτι έχει σπάσει.
Δεν ξέρω τι συνέβη.
Κατέρρευσε πλήρως.
Προσπάθησε να αποφύγεις το κερμπ στην εσωτερική της στροφής οκτώ.
Γιατί;
Γιατί η ανάρτηση του Σεμπάστιαν κατέρρευσε εκεί.
Πηγαίνουμε στο σχέδιο Β,
αλλά πρέπει να μειώσεις τη διαφορά από τον Χάμιλτον.
Εντάξει, ελήφθη.
Είναι στο χέρι του Λεκλέρκ να φέρει νίκη για τη Ferrari.
Τέσσερις γύροι ακόμα.
Ναι, πιέζω.
Προσπάθησε να περάσεις.
Εντάξει.
Να ο Λιούις Χάμιλτον,
προσθέτει άλλο ένα πρωτάθλημα στη συλλογή του.
Έκανε για έκτη φορά αίσθηση στο Όστιν.
Ο Λιούις Χάμιλτον είναι παγκόσμιος πρωταθλητής.
Ο Λεκλέρκ τερματίζει.
Στην τέταρτη θέση.
Καλό αποτέλεσμα για παλιό κινητήρα.
Τέταρτη θέση.
Τα πήγες πολύ καλά.
Πάρα πολύ καλά.
Ευχαριστώ, παιδιά.
Είναι πολύ γρήγορος.
Το έχει αποδείξει πολλάκις, δεν έχει ανάγκη πια.
Όσον αφορά εμάς, ως ομάδα,
καταβάλλουμε κοινή προσπάθεια, νομίζω.
Δέχομαι την πρόκληση.
Ήταν απίστευτη σεζόν.
Στην πρώτη μου σεζόν στην F1, στην τελική,
διεκδίκησα βάθρο, νίκες, θέσεις εκκίνησης.
Το όνειρο είναι να χτίσω μια μακροχρόνια σχέση με την ομάδα.
Το μελλοντικό μου όνειρο είναι να κερδίσω το παγκόσμιο μαζί της.
Βρισκόμαστε στην αρχή του ταξιδιού.
Για να κερδίζεις, ενίοτε πρέπει να ρισκάρεις.
Είμαστε βέβαιοι ως προς το τι θέλουμε να πετύχουμε.
Δεν θα διστάσουμε να είμαστε τολμηροί στο μέλλον.
Στην τελική, το θέμα είναι η νίκη.
Η μάχη με τους κορυφαίους
είναι ένα πράγμα.
Το να το κάνεις με τη Ferrari είναι άλλο.
Πότε θα πάρουμε τζετ για την ομάδα;
Όταν ανέβεις στο βάθρο.
Οι καλύτερές σου στιγμές;
-Είναι μικρή λίστα. -Ναι.
Είμαι πολύ αστείος και όμορφος.
Νίκο!
Χούλκενμπεργκ!
-Ακόμα προηγούμαι; -Ναι.
Να απολύσει την κόρη του;
Ένιωσα ηλίθιος.
Εδώ θα ζω την εργένικη ζωή μου.
Τι διάολο κάνει;
Η καλύτερη μέρα της ζωής μου.
Υποτιτλισμός: Μυρσίνη Κορομάντζου